
Tanulmány az inkluzív kommunikációról és annak társadalmi megítéléséről

Jelen tanulmány a frankofóniához kapcsolódó szervezetek által kiadott, inkluzív kommunikációval kapcsolatos útmutatókból álló korpusz elemzésének eredményeit és a jelen kutatás keretében végzett kérdőíves felmérés eredményeit hasonlítja össze. Ezen összehasonlítás segítségével bemutatjuk a szervezetek és az egyének álláspontját e nyelvi jelenséggel kapcsolatban, és elemezzük az inkluzív kommunikáció használatának és társadalmi megítélésének tendenciáit a frankofónia világában.



